Johannes Ferrarius

Johannes FERRARIUS aŭ Johannes EISERMANN estis germana juristo, teologo kaj filozofo. Li instruis juron, zoologion ekde Aristotelo en la Fakultato pri Filozofio kaj Retorikon surbaze de la Institutio oratoria de Kvintiliano. Johannes Ferrarius estis ankaŭ fondinto kaj unua rektoro de la Universitato de Marburgo.

Biografio
eta|maldekstre|260px|"Ad titulum Pandectarum De regulis iuris commentarius", verko pri juro eldonita en 1537.
Post studado en Münster, en Vestfalio, li enskribiĝis ĉe la Universitato de Wittenberg, en 1510. Tie, li kompletigis bazan studon pri la sep liberalaj artoj ĉe la Fakultato de Filozofio. Post akiro de sia abiturienta diplomo en 1512 kaj la akademia titolo kiel Magistro, en 1514, li enskribiĝis ĉe la Fakultato de Filozofio en 1515, sed poste ŝanĝis sian studadon al teologio. Post akiro de sia diplomo pri teologio en 1517, li interesiĝis pri medicino, akirante licencion kaj doktorecon pri ingenuarum artium. Ferrarius iom post iom ricevis akademiajn honorojn en ĉiuj kvar fakultatoj de la universitato. En 1518, li renkontis Filipon Melanktonon, en Wittenberg, kaj profesoris ĉe la Akademio de Wittenberg.

Kiel profesoro ĉe la Fakultato de Filozofio, li instruis zoologion ekde Aristotelo, alternante kun la instruado de la Institutio Oratoria de Kvintiliano. Li konsideris la instruajn devojn peza ŝarĝo kaj ne plenumis ilin kun sufiĉa diligento. En 1521, li estis oficiale riproĉita kaj rekomendita legi Kvintilianon kaj Plinion. Li poste ĝisdatigis sian kursinstruplanon por inkluzivi la "Lectio Pliniana" de Plinio, transiran verkon kondukantan al la dua libro pri la kosmologio de la "Naturalis Historia". Post ekoficigo de la rektoreco de la universitato en la vintra semestro de 1521, li iom post iom forlasis instruadon.

Li iris al Marburgo, en 1523, engaĝiĝis en la urba konsilantaro, kaj fariĝis laika juĝisto ĉe la urba tribunalo. Nun plene dediĉita al jurisprudenco, li fariĝis kortega konsilisto en Marburgo, estis nomumita de Filipo la 1-a de Hesio kiel profesoro pri civila juro ĉe la universitato fondita en 1527, kaj estis nomita fondinto de la Universitato de Marburgo la 19-an de majo 1527. Post denove servi kiel rektoro de la Akademio en 1532, li ricevis sian doktorecon pri juro en Marburgo, servis kiel vickanceliero en 1536, kaj servis kiel rektoro de la Akademio kvin pliajn fojojn ĝis 1558. Li estis entombigita en la Preĝejo de Sankta Elizabeto de Turingio, en Marburgo.

Kiel juristo, li postlasis multajn skribaĵojn, kiuj ligis la evangelian spiriton al la ŝtata vivo. En Wittenberg, li dediĉis sin al epopeoj, elegiaj distikoj kaj foje al poemoj. Nome de sia landgrafo, li revokis Eobanus Hessus de Erfurt, al Marburgo, en 1536. Ferrarius estis edziĝinta al Adelheid Dornberger.Ĉi-artikolo estis tradukita el la itala samnoma Vikipedio.
Verkoj

 Practica noviter correcta, 1502
 Encomium Rubii Longipolli apud Lipsim in errores, 1519
 Adnotationes in tres Institutionum ... libros ..., 1532
 Adnotationes in IIII. institutionum Iustiniani libros, 1534
 Ad Titulum Pandectarum, de regulis juris integer commentarius, 1536
 Commentarius omnibus qui in iure, 1542
 Commentarius de appellationibus, 1542
 Ad Titulum Pandectarum de regulis iuris commentarius, 1546
 Boerii decisionvm avrearvm, in sacro bvrdegalens. Senatv olim discvssarvm ac promvlgatarvm., 1551
 De iudiciorum praeexercitamentis, 1554
 Institutionum Iustiniani libros Adnotationes, 1554
 Ivdiciorum praeexercitamentis, 1554
 Pri la uzo de la feŭdoj, 1555
 In Usus Feudorum Collectanea quodammodo methodica, 1555
 De republica bene instituenda Paraenesis, 1556
 Libro pri la Dia Providenco, 1563
 De ivre emphytevtico tractatvs, 1575
 Progymnasmatum Forensium, 1599
 Tractatus De Repvblica Bene Institvenda, 1601
 Disputatio de transactionibus, 1633
 Der lateinische Dichter Johannes Fabricius Montanus, 1894

Vidu ankaŭ

 Helius Eobanus Hessus (1488-1540)
 Philipp Melanchthon (1497-1560)
 Filipo la 1-a (1504-1567) landgrafo de Hesio
 Wigand Happel (1522-1572) germana juristo, hebreisto kaj universitata profesoro
 Friedrich Wilhelm Strieder (1739-1815) germana bibliotekisto, leksikografo kaj historiisto
 Franz Gundlach (1871-1941) germana historiisto
 Heinz Kathe (1940-2012) germana historiisto
 Gaius Plinius Secundus (23-79 AD)
 Marcus Fabius Quintilianus (35-96 AD)

 Referencoj 

Kategorio:Naskiĝintoj en 1486
Kategorio:Mortintoj en 1558
Kategorio:Naskiĝintoj en la 15-a jarcento
Kategorio:Mortintoj en la 16-a jarcento
Kategorio:Naskiĝintoj en Germanio
Kategorio:Mortintoj en Germanio
Kategorio:Mortintoj la 25-an de junio
Kategorio:Germanaj verkistoj
Kategorio:Germanaj teologoj
Kategorio:Germanaj latinistoj
Kategorio:Germanaj juristoj
Kategorio:Germanaj filozofoj